cyanic-selkie/wikianc huggingface dataset:
Plasan Sand Cat
Historie og utvikling
Plasan produserer opprinnelig pansring for andre kjøretøyer som HMMWV både for Israel og andre land, men i 2005 viste de Sand Cat, da under Caracal-navnet, på AUSA-utstilligen. Opprinnelig var den tenkt som en erstatning for den aldrende AIL Storm, kjent for Israels forsvar som M-240.
Mysteriereligion
Religiøs praksis
Mysteriene eller hemmelighetene var likevel ikke kun begrenset til de religioner som normalt betegnes som mysteriereligioner, i disse var hemmeligheden bare det helt sentrale. I mange andre av de religioner som blomstret i den hellenistisk-romerske perioden inngikk hemmeligheter som et element i den rituelle praksis.
Plasan Sand Cat
Historie og utvikling
I 2008 kjøpte den svenske Krisberedskapsmyndigheten inn tre eksemplarer av Sand Cat Plus til det svenske politiet. De ble bygget av selskapet Eurolans i Backaryd i Blekinge. Kjøretøyene skal være stasjonert i Stockholm, Göteborg og Malmö. Stykkprisen er noe over tre millioner kroner. Samme året vant Plasan en kontrakt med israelsk politi verdt seks millioner USD, for et antall kjøretøyer som skal forbedre politiets evne til å operere i bebygde områder.
Mysteriereligion
Tidlige kristne
I språket til noen av de tidlige kristne, tilhengerne av gnostisisme, var det en mystisk karakter, og disse mysteriene i de religiøse tekstene ble omhyggelig voktet fra innsyn til de profane. Et eksempel på dette er Det hemmelige Markusevangeliet som ble oppbevart utilgjengelig for andre i Alexandria og disse tekstene er nå kjent kun via referanser i et brev fra Klemens av Alexandria. Tomasevangeliet hadde som hensikt å uttrykke mysterier som ble betrodd av Jesus til Tomas alene, og tradisjonen til noen tidlige gnostiske kristne var basert på esoterisk informasjon som var kun tilgjengelig for de innvidde.
Plasan Sand Cat
Historie og utvikling
Bulgaria har også kjøpt noen eksemplarer.
Mysteriereligion
Tidlige kristne
Det har blitt foreslått at kristendommen i sin opprinnelse var en ren mysteriekult. I henhold til dette synet begynte kristendommen som en jødisk tilpasning av en gresk mysteriereligion, og at Paulus senere utviklet kristendommen i en annen retning, en mer offentlig og hellenistisk retning som var akseptabel for den generelle romerske kulturen. En innsigelse mot denne teorien er at det ikke forklarer hvordan eller hvorfor monoteistiske jøder ville kunne adoptere hedensk-religiøse praksis, skjønt, likheten mellom fortellingen om Jesus og mysteriekulter kan forklare kristendommens hurtige vekst og spredning.
Plasan Sand Cat
Teknisk
Kjøretøyet er stort sett lagt ut som en vanlig bil med motoren framme og vognføreren der man vanligvis plasserer førersetet i en bil. De trapesformede siderutene er laget slik for å redusere mengden skuddsikkert glass som er i bruk, da dette er tungt, men fremdeles gi god sikt for passasjerene. Sand Cat er manøvrerbar og har god akselerasjon for denne typen kjøretøy. Interiøret er romslig, og har plass til en båre.
Mysteriereligion
Tidlige kristne
Gnostisk undervisning ble fordømt som kjettersk av den kristendom som Paulus’ tilhengere sto for og som tok det autoritative apostlenes personlige vitnemål på den gjenoppståtte Jesus. De såkalte gnostiske evangelier presenterer et svært annerledes syn på Jesus enn det som blir presentert i de kanoniske (kirkerettslige) evangelier.
Plasan Sand Cat
Teknisk
Det pansrede karosseriet bruker en blanding av panserstål, keramiske plater og komposittmaterialer for å tilpasse beskyttelsen ved forskjellige trusselnivåer.
Mysteriereligion
Andre mysteriereligioner
Mysteriereligioner i oldtidens middelhavsområde var vanligvis hengitt til guder knyttet til død og gjenfødsel. Disse mytene minner så mye om Jesus’ lidenskap og oppstandelse at eksempelvis J.R.R. Tolkien mente at de reflekterte en guddommelig virkelighet, dog ufullkommen.
ARA «General Belgrano» (1951)
ARA «General Belgrano» var en argentinsk krysser som ble senket av den britiske marinen under Falklandskrigen.
Skipet ble sjøsatt under navnet USS «Phoenix» i 1938, som et skip i den amerikanske Brooklyn-klassen. Krysseren overlevde angrepet på Pearl Harbor, og resten av andre verdenskrig og ble solgt til Argentina i oktober 1951 for 7,8 millioner dollar.
Blount County
Blount County er navnet på to fylker i USA:
Mats Jonsson
Mats Jonsson (født 28. november 1957) er en tidligere svensk rallyfører.
Kalignost
Kalignost er fargeløse krystaller av natrium-tetra-fenylborat (Na+[B(C6H5)4]). Kjemikaliet benyttes som fellingsreagens for påvisning og mengdebestemmelse av enverdige kationer, f.eks K+, Rb+, Cs+, NH4+. Li+ og Na+ felles ikke av Kalignost.
Kalignost anvendes også som gravimetrisk bestemmelse av K+: K+ + [B(C6H5)4]- = K[B(C6H5)4](s).
Stoffet ble syntesisert av Georg Wittig.
Myelodysplastisk syndrom
Myelodysplastisk syndrom (MDS) (også kjent som preleukemi) er et samlebegrep for flere kroniske sykdommer hvor blodproduksjonen ikke fungerer som normalt. Grunnen til dette er at de blodproduserende stamcellene i benmargen ikke klarer å produsere modne blodceller.
Hovedsakelig er det to former for Myelodysplastisk syndrom (MDS):
Symptomer
Sykdommen har ofte en tidlig fase uten symptomer, og symptomene som oppstår senere er et resultat av benmargssvikt: Mistanken om benmargssvikt vil ofte være grunnen til at utredninger startes.
Sykdomsforløp og behandling
Stamcelletransplantasjon er eneste kjente behandling som kan helbrede sykdommen. Uten stamcelletransplantasjon varierer overlevelsen fra noen måneder til 10 år, og infeksjoner er en komplikasjon som kan oppstå. I tillegg kan opptil 30-40 prosent av pasientene utvikle akutt myelogen leukemi (AML) under sykdomsforløpet. Derfor betegnes ofte myelodysplastisk syndrom som «preleukemi».
Prognose
MDS kan være en fredelig sykdom som ikke nevneverdig påvirker allmenntillstand eller livs-lengde. Den kan i så tilfelle være stabil over mange år. For de fleste pasienter foreligger det imidlertid en risiko for sykdomsforverrelse med tiden. Hb og de andre blodlegemene vil da bli lavere, og antallet umodne celler (blaster) i benmargen kan øke. For enkelte pasienter vil MDS utvikle seg til den langt mer alvorlige tilstanden akutt leukemi. Risikoen for utvikling til akutt leukemi varierer fra knapt å være økt, til å være relativt stor.
Behandling
MDS kan gi ulike symptomer og ha forskjellig alvorlighetsgrad. Det foreligger derfor mange ulike typer behandling ved MDS. Stamcelletransplantasjon kan helbrede pasienter med MDS, men forutsetter en alder der dette er forsvarlig. For de øvrige pasientene er sykdommen kronisk. Imidlertid finnes ulike behandlinger som kan bedre dine blodverdier og kan gjøre at du vil føle deg kjekkere. Det vanligste er at man behøver transfusjoner med røde blodlegemer for å bedre blodprosenten (Hb) og redusere den trettheten som ofte ledsager lav Hb. De fleste pasienter finner med tiden ut hvilket Hb-nivå, akkurat de trenger, for å ha det bra. Blodtransfusjoner kan mottas i mange år, av til i flere tiår, men vil føre til at kroppen lagrer for mye jern. Etter hvert kan jernmengden bli så høy at det anses nødvendig å medisinere for å redusere jernnivåene i kroppen.
Prestegaten (Tønsberg)
Prestegaten (3-9, 6-10) er en 340 meter lang gate i Tønsberg sentrum. Den går fra gangbrua ved kanalen nedenfor Nedre Langgate og opp til Graabrødregaten ved Haugar.
Sølvkåpe
Sølvkåpe (Issoria lathonia) er en sommerfugl som tilhører gruppen perlemorvinger (Argynnini) i den store familien flikvinger (Nymphalidae). Den forekommer i Norge, men er en ganske varmekjær art som bare finnes i de varmeste og tørreste delene av landet. Den kan kjennes fra alle andre norske perlemorvinger på at bakvingenes underside har tallrike, store, dråpeformede sølvfargede flekker, dessuten på at forvingene er svakt sigdformede og at oversidens svarte flekker er store og runde.
Utseende
En middelsstor sommerfugl (vingespenn 34 – 52 mm, hunnen markert større enn hannen), oversiden har en noe blekere grunnfarge enn de andre store, norske artene av perlemorvinger. Antennene er tydelig over halvparten så lange som forvingene. De svarte flekkene på vingenes overside og undersiden av forvingene er forholdsvis store og runde, og flyter ikke sammen til streker noe sted. Forvingens spiss er litt uttrukket, og ytterkanten svakt flikete. Mønsteret på undersiden av bakvingen er karakteristisk: innerst omtrent seks store, dråpeformede, sølvhvite flekker, utenfor disse et bølgete, hvitt tverrbånd, så en rekke av små, bredt brunkantede sølvflekker og ytterst en rekke av seks – sju store sølvflekker. Bakvingens bakhjørne er markert. Larven er svart med to hvite ryggstriper, kledt med lange, forgrenede torner.
Levevis
Sølvkåpen trenger forholdsvis varme somre og forsvinner lett fra et område i kalde perioder, men siden den vandrer en del kan den rekolonisere disse om det senere skulle komme noen varme somre. I Norge er den funnet nord til Snåsa i Nord-Trøndelag, men det er få steder den har permanente bestander. De mest levekraftige bestandene i Norge ser ut til å være på tørre, solrike steder i Gudbrandsdalen og Ottadalen, den forekommer også relativt stabilt noen steder ved Oslofjorden, der den ofte flyr ved strender og sanddyner. Sølvkåpens larver lever på stemorsblomst (Viola tricolor). Den har vanligvis to generasjoner per år, en som flyr i mai-juni og en andre generasjon i august-september, dette kan være noe av årsaken til at den er så følsom for kalde og regnfulle somre. Muligens har noen av de nordligste bestandene bare en årlig generasjon. På den norske rødlisten er sølvkåpen listet som hensynskrevende (DC), fordi tørrengene den er avhengig av er utsatte.
Tjømegaten (Tønsberg)
Tjømegaten (1-7, 2-8) er en 340 meter lang gate i Tønsberg sentrum. Den går fra kanalen nedenfor Nedre Langgate og opp til Graabrødregaten ved Haugar.
Hotel Cæsar
Hotel Cæsar var en norsk såpeopera som ble sendt på TV 2 fra 1998 til 2017 (siste året gikk den utelukkende på TV 2 Sumo). Den første episoden ble sendt 24. oktober 1998, og frem til 14. desember 2017 ble det sendt 3123 episoder, noe som gjør Hotel Cæsar til den lengstlevende såpeserien i Skandinavia gjennom tidene. Hotel Cæsar var lenge også den dramaserien i Norden som hadde blitt sendt lengst, men i april 2018 ble den forbigått av den finske såpeserien Salatut elämät (1999–).
Historie
Serien fikk sin første Gullrute-pris da Anette Hoff for sin innsats i serien fikk prisen for beste TV-skuespiller under Gullruten 1999. To år senere vant Hotel Cæsar prisen i klassen beste hverdagsdrama/såpe under Gullruten 2001. Sossen Krohg og Anette Hoff ble under Gullruten 2010 hedret med æresprisen for deres innsats i serien gjennom tolv år. Under Gullruten 2013 var Hotel Cæsar nominert i klassen beste TV-drama, men Halvbroren vant prisen.
Serien ble produsert av Metronome Spartacus, og det meste av serien ble spilt inn i selskapets studioer på Gamle Myrens Verksted på Torshov i Oslo. TV 2 hadde i 2010 brukt totalt over en milliard kroner på å kjøpe senderettighetene til serien, omtrent 100 millioner årlig. Å produsere en time med Hotel Cæsar koster dermed cirka en million kroner. Omtrent 120 arbeidere var høsten 2006 involvert i produksjonen av serien.
Først ble det varslet en pause i innspillingen av serien 10. februar 2015. Det var da spilt inn episoder som ble sendt fram til slutten av 2015. De siste årene i forkant av dette hadde seertallene ligget på mellom 250,000 og 270,000, og det var derfor usikkert om TV 2 ville bestille en ny sesong av serien. Den siste sesongen som ble spilt inn fikk en noe annen profil enn de foregående, i et forsøk på å stabilisere og forhåpentligvis øke seertallene. TV 2 varslet så den 5. mai 2015 at de hadde bestilt en ny sesong av serien, som medførte at Hotel Cæsar ble forlenget til slutten av 2016. Dermed startet produksjonen av serien opp igjen høsten 2015, for å spille inn episoder til å sendes i 2016, og 1. mars 2016 varslet TV 2 at de bestilte 50 nye episoder av serien som skulle bli sendt gjennom 2017. De nye episodene skulle kun sendes på TV 2 Sumo, og med 50 episoder fordelt på ett år ble det kun sendt tilsvarende én episode per uke. Siste episode ble spilt inn 16. november 2016. Siste lineære episode av Hotel Cæsar ble sendt på TV 2 15. desember 2016 og første episode som kun ble sendt på TV 2 Sumo ble publisert 2. januar 2017. Til slutt varslet TV 2 31. mars 2017 at de ikke kom til å bestille ytterligere episoder av Hotel Cæsar og at serien med det ville bli avsluttet etter at alle de til da produserte episodene var publisert. Siste episode av Hotel Cæsar ble gjort tilgjengelig på TV 2 Sumo 14. desember 2017.
Handling
Serien handler om den rike familien Anker-Hansen og deres konsern. Oslo-hotellet Hotel Cæsar er selve kronjuvelen i konsernet, og serien følger livet til Anker-Hansen-familien, herunder deres ofte kompliserte relasjon til forskjellige personer fra familien Krogstad, og til de øvrige ansatte ved hotellet.
1998–2005
Så langt var serien for det meste inspirert av historien til Janni Spies, der Janni Brodersen giftet seg med den langt eldre danske reiselivskongen Simon Spies, og arvet mange millioner da han døde. Det ga ideen til hotellkongen Georg Anker-Hansen og eskortepiken Ninni Krogstad.
Historien til Georgs datter Juni var også svært sentral sentral i starten, siden hun var alkoholiker og slet med sitt forhold til alkoholen. Dette vakte stor oppsikt i norske medier. Enda større oppmerksomhet fikk serien da halvsøsknene Jens-August (Kim Kolstad) og Charlotte Iversen (Kristin Frogner) innledet et forhold uten å vite at de var søsken.
Senere har serien hatt fokus på temaer som rasisme, mobbing, kidnapping, voldtekt, abort, rollekonflikt, adopsjon, smugling, narkotika, pyromani, homofili, mord, selvmord, incest, telefoner til klarsynte på arbeidsgivers regning og en rekke andre kontroversielle tema.
Høsten 2004 ble episode nr. 1 000 av serien sendt, hvor Toralv Maurstad gjorde en gjesteopptreden som Georg i drømmene til noen av figurene.
2006-2009
I januar 2006 skiftet serien karakter, og fremsto som en nyskapende, moderne og mer ungdommelig såpeserie med mer action, humor, sex, vold og drama. Serien fikk massiv mediepublisitet på grunn av dens kontroversielle innhold og tidlige sendetid. Etter den plutselige endringen i serien sank seertallene betraktelig, og dette resulterte i at forfatterne fra og med nyttår 2007 gradvis returnerte til den gamle stilen og gjorde serien mer familievennlig.
I seriens løp er det stort sett familien Anker-Hansen som har stått i sentrum for intrigene, sammen med de ansatte på hotellet. I begynnelsen var hovedintrigen plassert rundt 24 år gamle Ninni Krogstad, som jobbet som ekskortepike og ble forelsket i den langt eldre Georg Anker-Hansen, et forhold som fikk store ringvirkninger for familien. Georg bodde på dette tidspunktet sammen med sin mor, Astrid Anker-Hansen, som var bundet til rullestolen etter den store hotellbrannen i 1988, og etter at hans tidligere kone Ingeborg Thorax Anker-Hansen, måtte gi tapt for kreft i 1994. Ekteskapet med Ingeborg hadde resultert i barna Juni, Julie og Jens-August, men ekteskapet var langtfra stabilt gjennom årene – ettersom det etter kort tid kom frem at Charlotte Iversen, datteren til Ingrid Iversen i resepsjonen, var resultatet av Georgs lange affære med resepsjonisten.
År senere kom det frem at Ingeborg Anker-Hansen også hadde hatt en utenomekteskapelig affære med Harald Hildring, som hadde resultert i Julie Anker-Hansen – og Julie, som var familiens kunstner og sorte får, fikk vite om dette gjennom morens dagbøker. Julie hadde dessuten holdt Georg ansvarlig for morens sykdom, og er den av søsknene som har lettest for å kjempe imot familiekonsernets interesser.
Jens August kom ut av fengsel i starten av serien, høsten 1998, etter å ha kjørt i alkoholpåvirket tilstand og drept en ung gutt. Han hadde også en fortid med farens nye flamme, Ninni, og forholdet mellom Jens August og Ninni er hele tiden latent.
I siste episode før sommeren 2007 kom Jens August tilbake til serien, etter at han strandet på en øy etter en flyulykke noen sesonger tidligere. Flyet var sabotert av en av kontaktene til Scott Wallace, broren til Rolv Espevoll.
I november 2007 planla Juni Anker-Hansen og Jens-August Anker-Hansen å selge Virtual Window. Magnus Falsen presenterte Virtual Window for losjen, Vox Populi, som virket positive til kjøp.
I 2008 kom det nye fjes til Hotel Cæsar, deriblant Gaute Ormåsen som kom på 2.-plass i Idol 2003 i rollen som musikeren og bartenderen Marius Nordheim, og Per Christian Ellefsen som spiller forretningsmannen Tom Ivar Hove. I tillegg ble seerne introdusert for to av døtrene til Tom Ivar Hove.
Høsten til vinteren 2008 døde Tom Ivar Hove. Siden Cathrine Hove, hans eldste datter, stod bak alt, vet ingen nøyaktig hva som har skjedd.
Våren 2009 kom Victoria Lunde, Junis datter, tilbake til serien etter mange år i Brussel. Hun var da alkoholiker, noe hun nok arvet etter sin mor. I starten holdt Victoria dette skjult, men høsten 2009 fikk Juni vite dette.
Våren 2009 gikk Cathrine Hove ut av Anker-Hansen konsernet, og startet sin egen hotellkjede, Black Diamond. Jens August blir med henne, men vender tilbake til familien høsten 2009.
Høsten 2009 døde Liv da hun ble påkjørt i Oslo sentrum, men opptrådte en tid etter dette i serien som Jens Augusts «syner». Ragnar Lunde hadde også en gjesterolle høsten 2009, og han hadde da giftet seg med en asiatisk kvinne. Da han reiste igjen, tok han med seg sin datter, Victoria, til avrusning i Brussel.
2010
I februar 2010 feires Astrids hundreårsdag i episode 2000. I slutten av denne episoden besvimer Astrid, og det viser seg at hun har hjerneblødning. Hun overlever, men mister taleevnen. Astrid dør imidlertid i mars 2010.
Denne våren finner Juni ut at hennes mor ikke er Ingeborg, slik hun har trodd i alle år, men derimot hennes tidligere barnepike, Dagny Dallimore (som kom inn i serien i slutten av 2009). Hun får også vite at hun har en søster i Australia (der Dagny bodde fra hun ble sendt vekk av familien da hennes forhold til Juni ble for nært), Rose, og hun drar dit for å finne henne.
Junis datter, Victoria, er ferdig med behandlingen i Brussel, og vender tilbake til Oslo i april 2010.
Denne våren går også Cathrines hotellkjede, Black Diamond, konkurs som følge av at kjedens investor, Elliot Hiltun, blir arrestert for økonomisk kriminalitet, og dermed får alle sine økonomiske midler sperret. Aksjene I Anker-Hansen-konsernet som Cathrine hadde skaffet seg, ble dermed overført til en sveitsisk bank. Senere blir de fleste aksjene solgt videre til Eva Rosenkrantz' fetter, Hans-Herman Rosenkrantz. Han flytter sammen med sin datter tilbake til Norge etter å ha bodd i USA i flere år.
Cathrine gifter seg høsten 2010 med Hans-Herman Rosenkrantz, som senere samme høst dør av kreft i bukspyttkjertelen. Hans datter, Hermine, arver hans aksjer, men en verge skal ha ansvar for disse frem til hun fyller 25. Vergen blir først Cathrine, men om Hermine ønsker kan hun bytte verge til Eva. Dette gjør hun senere, og Eva har dermed flertall i styret alene.
I en vase hun arvet fra Astrid Anker-Hansen finner Dagny Dallimore et brev hvor Astrid forteller at hun fikk en datter, Ragnhild Anker, med Dagnys far, presten Edvard Salvesen. Hun bodde i Frankrike i en del år og Dagny driver et detektivarbeid for å spore henne opp. Jens August og Victoria forteller henne først at Ragnhild er død, men Victoria forteller noen uker senere at Ragnhild har endret etternavn til Røed og bor i Sandefjord.
Sommelier Alexander Löw og Bea Jørgensen blir kjærester. Det viser seg at han har bilder på mobiltelefonen av datteren hennes Runa sovende og Bea kaster ham ut.
I siste episode av 2010, episode 2125, hadde Juni og Dagny invitert Dagnys halvsøster Ragnhild Røed (Mona Levin) til Ankerseteren for å møte familien Anker-Hansen. Imidlertid går strømmen mens de forbereder middagen, og de setter derfor ut stearinlys og parafinlamper. Storm klarer senere på kvelden å reparere sikringene. Men så velter Jens August og Eva en lysestake underveis i en krangel, og det begynner å brenne i et teppe det er sølt parafin på. Samtidig eksploderer sikringsskapet, og Ankerseteren står i flammer.
2011
Cecilie Dahr Hove, Dagny Dallimore og Ragnhild Røed omkommer i brannen, mens Jenny Augusta, Jens August og Evas datter, blir påført brannskader og blir lagt i koma i 3-4. Som følge av at Storm Liland Anker-Hansens kjæreste, Cecilie, døde i brannen ønsker Storm å «komme seg vekk» og melder seg da inn i Fremmedlegionen, og forlater dermed serien.
Som følge av at Ragnhild nå er funnet, blir Astrids testamentvedlegg opplest. Her står det at Ragnhild arver 1/3 av Anker-Hansen-formuen, og dette tilsvarer 17 % av konsernets aksjer. Siden Ragnhild allerede er død, tilfaller arven Ragnhilds ektemann Arnfinn Lycke (Nils Vogt).
Kort tid etterpå får Roger Nyman jobben som resepsjonssjef, en stilling som har vært ubesatt siden Svein dro året før. Sammen med han kommer også hans datter Vanessa inn i serien. Roger innleder raskt et forhold til Bea, og han flytter inn til henne. Datteren flytter også inn. Senere samme år vinner Vanessa og Monica, Vanessas mor, «mor-datter-konkurransen» som ble arrangert på hotellet.
Eva forlanger skilsmisse fra Jens August vinteren 2011, men Eva ombestemmer seg når Jens August sier at han er glad i henne. Cathrine legger seg raskt etter Arnfinn, og de innleder etter en stund et forhold. Cathrine oppdager så at hun er gravid, og antar at Arnfinn er faren, noe som det viser seg at ikke stemmer; Pelle er trolig faren. Arnfinn frir til Cathrine. Forholdet mellom Runa og Goggen tar også slutt denne vinteren, og Runa innleder i stedet et forhold med Arnfinns sønn Tom. Goggen blir senere sammen med Vanessa.
Etter at Eva bestemte seg for å ikke skille seg, arbeider hun sammen med Jens August om prosjektet Fugleholmen Eco Retreat, et prosjekt som i stor grad bygger på Jens Augusts tidligere Fugleholmen Resort-prosjekt. I forbindelse med dette prosjektet returnerer Guri Høyer, og forsøker å stikke kjepper i hjulene for prosjektet gjennom å nekte å selge sin eiendom, som egentlig omfattes av prosjektet. Man finner imidlertid en løsning som gjør at man likevel ikke behøver å kjøpe Guris eiendom. Jens August får senere illebefinnende to ganger, en gang i Toppetasjen og en gang i lobbyen. Dette viser seg senere å være pga. stress. Julaften, som ble vist på TV senere samme år, får Eva hjerneslag og havner etterpå i rullestol. Samme dag, julaften, sovner Arnfinns far, Toralf, stille inn. Juni møter så Lasse, en betydelig yngre mann som hun innleder et forhold til. Det viser seg imidlertid at «Lasse» heter Henrik, og er innleid av Cathrine for å lure Juni inn i en sex-skandale. Siden Juni har lånt Henrik penger, ser det ut som hun har betalt for sex – og denne informasjonen gir Cathrine til pressen. Den store medieomtalen saken medfører, fører til at Juni må trekke seg som konsernsjef og blir økonomisjef, mens Jens August blir ny konsernsjef.
Cathrine føder datteren Cecilia. Pelle ønsker farskapstest, han mistenker nemlig at han er far til Cecilia – og ikke Arnfinn som Cathrine påstår er faren. Når Pelle tilslutt får gjennomført en farskapstest viser det seg at han er rett – han er far til Cecilia. Samme dag som Pelle får vite dette, skal Cathrine og Arnfinn gifte seg. Han skynder seg til kirken, og det samme gjør Juni og Jens August. Juni har nemlig oppdaget at det var Cathrine som stod bak sex-skandalen, og etter å ha fortalt Jens August dette forstår de også at Cathrine i lengre tid har motarbeidet konsernet bl.a. gjennom å gjøre utbyggingen av Fuglholmen Eco Retreat unødvendig dyrt i samarbeid med entreprenøren Klaus Kåbøl. Pelle rekker frem til kirken først, og bryllupet blir avlyst. Jens August innleder et forhold til sønnen Goggens kjæreste Vanessa, og dette fører igjen til at det blir slutt mellom Goggen og Vanessa. Goggen drar så til New York, hvor han gifter seg med Hermine. Som følge av ekteskapet med Goggen overtar Hermine selv råderetten over aksjene, og de har Goggen tenkt å utnytte til å hevne seg over faren. Cathrine er på samme tid også ute etter hevn etter at hun mistet muligheten til å gifte seg til Arnfinns formue og aksjer. Cathrine blir kontaktet av forsikringsselskapet som har forsikringen av Fugleholmen, og forteller dem at konsernet ønsker å flytte forsikringen til et annet selskap. Telefonsamtalen har nemlig gitt Cathrine idéen om å sabotere Fugleholmen Eco Retreat før det åpner. Hun kontakter en bombeekspert, og de plasserer en bombeladning like ved en gasstank på Fugleholmen Eco Retreat. Ladningen skal gå av en dag før åpningen, når det ikke er noen personer ved stedet. Imidlertid beslutter konsernet å fremskynde åpningen en dag grunnet dårlig vær, og Cathrine må derfor forsøke å desarmere ladningen.
2012
Jens August og Vanessa innledet på slutten av 2011 et forhold, og Vanessa flytter ut hjemmefra etter at dette ble oppdaget fordi faren ikke aksepterte forholdet. I starten av 2012 gjør imidlertid Jens August det slutt, og dette medfører at Vanessa «drukner sorgene» og ender på sykehus med 2,8 i promille. Dette fører til at Monica kommer tilbake. Etter en stund får familien Nyman-Jørgensen økonomiske problemer, og Roger bestemmer seg for å selge huset i Ski, som han eier 60 % av. Monica, som eier de resterende 40 %, blir dermed stående uten bolig. Da hun ikke finner seg noe annet sted å bo tilbyr Bea henne å flytte inn hos dem.
Arnfinn og Juni innleder på samme tid et forhold, og noen måneder senere flytter Arnfinn inn til Juni. Tom får dermed leiligheten for seg selv, og ber Runa om å flytte inn. Dette takker Runa etter kort betenkningstid ja til, men samboerskapet fører til slutten på forholdet. På samme tid kommer Junis barnebarn Sol og Måne på besøk, og de skal bo hos henne i tre måneder. Sol fatter raskt interesse for Tom, og Måne oppdager til sin egen overraskelse at også han gjør det. Sol og Måne flytter etter en liten stund inn til Tom. Dette synes Sol er kjempebra, mens Måne er litt usikker på dette. Sol og Tom innleder et forhold, og etterhvert blir de funnet tilsengs sammen av Juni. Sol flytter inn til Juni igjen kort tid etter dette, men Sol ønsker da å dra til Goa med Måne. Da Måne forteller Tom at de skal dra ber Tom Måne om å bli igjen i Oslo. Måne sier først ja til å dra til Goa, men når han og Sol kommer til Gardermoen ombestemmer han seg pga. det Tom fortalte ham. Han velger da å komme tilbake og bo hos Juni.
I forbindelse med en helsesjekk som alle hotellets ansatte gjennomgikk ble det tatt blodprøver. Fire av disse har blitt forbyttet, og disse fire må ta prøven på nytt. En av prøvene viser nemlig tegn på leukemi (blodkreft). De fire, Eva, Pelle, Runa og Storm, får beskjed om dette en etter en. Dagen etter at prøvene ble tatt kommer resultatet, som viser at det er Runa som har leukemi. Runa blir umiddelbart lagt inn til behandling på sykehuset, og legen sier at hun har 50 % sjanse for å overleve kreften. Nesten med en gang etter at Runa har blitt innlagt på sykehuset legger hun merke til at hun har fått et sår på armen, og ber Bea om å se på såret. Bea tilkaller hjelp, og Runa blir innlagt på intensiven. Det viser seg at Runa er blitt blodforgiftet
Roger får et jobbtilbud på en båt i Karibia. Han vil først ikke ta tilbudet, men Vanessa mener at han må slå til på det. Roger velger da å reise, og tar farvel med Runa og Bea. Når Pelle får vite at Roger har flyttet fra Bea, bestemmer Pelle seg for å legge an på Bea. Pelle har vært forelsket i Bea lenge, og de blir sammen.
Tom får tilbud om å dra tilbake til Afghanistan, noe Arnfinn ikke liker. Arnfinn ønsker at Tom blir i Norge for å hjelpe han med hjertesenteret. På dette tidspunktet kommer også Julie hjem fra Paris. Arnfinn klarer å overtale Tom til å ikke dra til Afghanistan ved å gi han en jobb i konsernet. Han skal jobbe med det planlagte hjertesenteret. Jens August ber ledelsen jobbe med Byen i byen, mens Arnfinn ber de jobbe med Hjertesenteret. De er uenige om hvilket prosjekt som de skal prioritere, og ledelsen bytter stadig fokus. Når Tom tilslutt sier han er utslitt, innser Jens August og Arnfinn at de må avgjøre hvilket prosjekt som skal prioritere med hjelp av en generalforsamling. Tom er ønsket som koordinator for medisinforsyningen i Kabul, men han takker nei til jobben, fordi han vil hjelpe faren med hjertesenteret. Både Julie, Storm, Eva og Jens August prøver å overbevise Juni om å stemme for Byen i byen fremfor Hjertesenteret, og spiller på at hun er den eneste i familien som er mot Byen i byen. Eva minner også Juni på at konsernet ofte har havnet i økonomiske problemer når de har beveget seg utenfor konsernets kjernevirksomhet i prosjekter som Virtual Window, The Universe og Cæsar Airlines. Etterhvert forteller Juni Arnfinn at hun ikke lenger støtter hjertesenteret, men byen i byen. Dermed blir generalforsamlingen avlyst. Ettersom hjertesenteret ikke lenger skal planlegges, velger Tom å dra til Afghanistan allikevel. Arnfinn mener dette er Junis skyld, siden hun stemte mot hjertesenteret.
Arnfinn har sovet hjemme hos seg selv, og lar frustrasjonen over at Tom har dratt gå utover Monica. Arnfinn velger tilslutt å dra til Juni, for å fortelle at han slår opp med henne. På dette tidspunktet, får Tom et brev fra en person som ber han ringe. Kathrine Sørland skal gjøre en fotoshoot på hotellet på Gauis Gym, og Vanessa ender opp med å style henne. Dagen etter tilbyr Kathrine Sørland Vanessa jobben som hennes personlige assistent, med base i Los Angeles. Vanessa blir utrolig glad, og takker ja til jobben. Tom ringer Indira, som jobber på et kontor i Kabul. Det var hun som sendte ham brevet. Hun forteller at hun er gravid. Tom ønsker å ta med seg Indira til Norge for å være sikker på at hun får det hun trenger. Når han går ut for å ringe Arnfinn blir han skutt i brystet av en snikskytter.
Arnfinn forteller Juni at hun har to uker på å flytte ut av naboleiligheten fordi han trenger å ha avstand fra henne. Juni velger så å dra til Cæsar Bath utenfor London for å delta på nyåpningen av hotellet der, men etter noen dager ringer Arnfinn, og ber henne komme tilbake til Oslo.
Runa forteller servitøren Tine på Cleo at hun ikke vet hvem faren sin er. Storm forteller Bea at Runa er interessert i å finne ut mer om faren sin. Bea mener Storm blander seg i noe han ikke har noe med. Bea forteller Runa at det eneste hun husker om faren hennes var at han heter Jan, og var høy og lys, og at det var et one night stand mens hun var full. Etterpå søker imidlertid Bea på navnet Jan Stang Engeland på nettet. Bea forsnakker seg til Pelle og sier hun vet hvem som er Runas far. Pelle blir sint og krever at hun forteller det til Runa. Bea velger tilslutt å dra til l Jan Stang Engeland sin helsebutikk i Lillestrøm.
Bea drar tilbake til Lillestrøm og forteller Jan at han er far til hennes datter. Han blir rasende for at hun ikke har fortalt det før og ber henne gå. Det kommer også frem at de var sammen et helt år, og ikke et one night stand som Bea fortalte Runa. Han kaster bildet av Runa han får i søpla, men litt senere henter han det opp igjen. Jan oppsøker Cæsarions Hage og bestiller en bukett av Runa. Bea dukker opp, og etter mye om og, men går det opp for Runa at mannen som kjøpte blomsterbuketten er hennes far. Runa løper opp til Storms hotellrom når hun finner ut sannheten om faren sin. Jan kommer opp og de snakker sammen og finner ut at de har mye tilfelles. Etterpå skjeller Runa ut Bea for å ha holdt faren skjult for henne og flytter derfor til Storm. Runa forteller Jan at hun bodde mange år i fosterhjem fordi Bea satt i fengsel, men etter å ha kranglet med både Bea og Jan, velger Runa å bryte all kontakt med moren.
Arnfinn har ikke fortalt Juni at han er har blitt sammen med Monica, men sier til Monica at han skal gjøre det i nærmeste fremtid. Dagen etter velger Arnfinn å fortelle Juni at han er sammen med Monica, og litt senere på kvelden går Arnfinn inn til Juni. Arnfinn beklager for Juni hvis han har såret henne, og han lar henne også få fortsette å bo i naboleiligheten, men dette liker Monica dårlig.
Runa får beskjed om at hun er kreftfri, men når hun og Storm skal ha kosekveld, kollapser Runa, og det viser seg at kreftcellene har kommet tilbake. Nå er det bare en benmargstransplantasjon som kan redde henne
I mediene står det om et dødsvirus som herjer i Danmark, og en dansk rørlegger som har hostet i flere dager kollapser i lobbyen. Eva og Jan gir livredning til personen som falt om i lobbyen, men livet er ikke til å redde. Hotellet må stenges fordi det fryktes at det danske dødsviruset har kommet til hotellet. Derfor slippes ingen verken inn eller ut. Hotellet blir stengt i flere dager, og flere begynner å bli bekymret. Eva er redd hun kan ha blitt smittet fordi hun flere ganger var i nærheten av personen som døde da han hostet, og de andre på kontoret overtaler Eva å jobbe hjemmefra fordi de frykter at hun kan være smittet av viruset. Eva kommer ned i lobbyen for å hente vann, og besvimer. Dette skaper panikk blant de andre, og alle løper unna og flere, inkludert Jan, blir skadet i kaoset.
Arnfinn får vite at det ikke er virus på hotellet, og ringer Jens August. Han velger å se til Eva framfor å stoppe kaoset på hotellet, og dørene må brytes opp utenifra. Monica forteller Arnfinn at Jens August aldri gav beskjeden videre om at hotellet var virusfritt. De ansatte ønsker å gi Eva en oppmerksomhet etter å ha behandlet henne dårlig under karantenen, og velger å gi henne og Jens August en reise. Jan fikk hjernerystelse etter panikken med Eva, men Jan nekter å dra på legevakta, og bestemmer seg for å reise til India istedenfor.
Eva får vite av Arnfinn at Jens August visste at hotellet var virusfritt uten å si i fra, og flytter inn på et hotellrom. Arnfinn er rasende for at Jens August ikke varslet om at det ikke var fare for virus på hotellet. Han forteller Juni at han ønsker Jens August ut av styret. Eva og Jens August ordner opp tilslutt. Eva har også pusset opp Astrids leilighet, og gjort det om til kontor, som Jens August skal bruke. Samtidig ber Juni Jens August om å ta seg sammen, hvis ikke vil hun vurdere hans fremtid i konsernet.
Juni får vite fra rektoren på Måne sin skole at han har stort fravær og ikke gjør lekser. Juni gir han sparken som trainee i konsernet, så kan kan fokusere mer på skolen, til Månes fortvilelse. Jens August velger derimot å ansette han som sin personlige assistent.Mikael Hermansen leverer en rapport om Jens August til Monica og ber henne om å gi den til Arnfinn. Hun leser den selv og unnlater å gi den til Arnfinn. Samtidig forteller Jens August Arnfinn at Juni alltid velger familien. Monica oppsøker Jens August med rapporten om han som viser at han og Storm har svindlet konsernet for 50 millioner kroner. Hun krever å få butikken sin i Byen i byen mot å holde tett, noe Jens August godtar. Han forteller sin nye assistent Måne at Storm har svindlet konsernet for 50 millioner. Etterpå leverer Monica rapporten til Arnfinn. Måne har vært hos Jens August hele natten og blitt servert alkohol. Jens August forteller Måne at det kun er Storm som har svindlet konsernet, men at det kan se ut som han har vært med på det. For å sette seg selv i et bedre lys vil Jens August sende en mail til Juni med en bekymring om Storm, som han ber Måne slette før hun får lest den, før Jens August så får en datakyndig bekjent til å tilbakestille datoen på mailen. Måne får derimot ikke slettet mailen før Juni må ha PC-en.
Arnfinn innkaller til ekstraordinært styremøte, men i det han skal starte kommer Storm brasende inn. Han ber alle forte til sykehuset for å se om noen av dem har en matchende benmarg som kan doneres til Runa. Når de har kommet på sykehuset forteller Arnfinn Juni at Jens August har svindlet konsernet for 50 millioner kroner. Jens August ber Måne slette e-posten mens Juni tar blodprøve, noe han tilslutt greier. Når Juni snakker med Jens August senere forteller Jens August at han sendte en e-post til Juni tidligere hvor han bekymret seg for Storms hotellkjøp, noe hun sjekker at «stemmer». Jens August tar senere kontakt med Storm og ber han om å ta skylda for svindelen mot at han ber styret om å ikke anmelde Storm. Under styremøtet velger Storm å fortelle styret at Jens August ikke hadde noe med svindelen å gjøre, til Arnfinns frustrasjon. Etterpå ber Storm Jens August om holde seg unna han.
Når Jan kommer hjem fra India, prøver både Bea og Storm å snakke med Jan for å overtale ham å ta en blodprøve, slik at de kan se om benmargen til Jan matcher Runas benmarg. Jan nekter, og begynner istedenfor å gi Runa naturmedisin, piller, og tankekraft øvelser, men pillene gjør at hun dehydrerer. Det ender opp med at Runa får kramper, og Storm går for å finne en lege. Runa velger å avslutte Jans behandling, og blir enige med legen om å starte nedbryting av sin egen beinmarg slik at den matcher med Storm sin. De andre er rasende på Jan fordi han forsøkte alternativ behandling. Jans beslutning om å ikke ta blodprøve blir dårlig mottatt blant de ansatte. Pelle, Bea, og Storm forsøker nok en gang å snakke til han, uten at det hjelper. Senere på kvelden finner Helen og Maren han bevisstløs på hotellrommet.
Konsernet har økonomiske problemer, og de innser at revyscenen tapper de for penger, og de ser seg nødt til å stanse byggingen. «Skal vi danse»-teamet blir rasende og forteller at Eva ikke lenger får delta i konkurransen(hun var egentlig deltager) Som et plaster på såret, overrasker Jens August Eva med tur til Frankrike der hun skal være sammen med Jenny noen dager. Flere av butikkene trekker seg fra byen i byen.
Jan blir hentet i ambulanse. Han havner i koma med hjerneblødning og kraniebrudd. Politietterforsker Siri Bergerud ankommer hotellet for å etterforske om det har skjedd noe kriminelt(Det var Siri Bergerud som også etterforsket Hermines død)Bea sørger for at det blir tatt blodprøve av Jan for å se om han matcher Runas benmarg. Bea forteller Runa at Jan har tatt blodprøve, men nevner ikke at han er i koma og at han dermed ikke har valgt det selv. Både Pelle, Bea og Storm blir innkalt til avhør med Siri Bergerud. Hun sier at Jan har hodeskader som tyder på at han har blitt slått. Resultatet av Jans blodprøve viser at han har full match med Runa.
Pelle skjønner at Bea står bak Jans ulykke. Han planlegger et raskt bryllup med henne, for så å melde seg til politiet og si det var han som slo ned Jan. Pelle forteller Siri at det var han som slo ned Jan, men Siri tror ikke på han. Samtidig forteller legen til Bea, Pelle og Storm at Runa har blitt bedre. Pelle overrasker Bea med at de skal gifte seg allerede i dag i Rådhuset. Etterpå forteller Bea Pelle at det var hun som slo ned Jan. Han sier han har skjønt det, og har fortalt politiet at det var han som slo, noe Bea ikke liker(Pelle ville ta skylden fordi han hadde rent rulleblad, imens Bea hadde ikke rent rulleblad, siden hun hadde sittet i fengsel) Grafene på Jans respirator når nullpunktet og respiratoren begynner å pipe, og dagen etter får Pelle og Bea vite at Jan døde av skadene han fikk. Bea får dårlig samvittighet, og forteller politiet når de kommer til hotellet at det var hun som skadet Jan. Hun blir bragt ut av politiet, med flere medier på slep. Rett før Bea går inn i politibilen sier hun: Unnskyld Runa, kan du tilgi meg?
Arnfinn innkaller Albert, Julie, Jens August og Eva, som må avbryte ferien sin i Frankrike, til generalforsamling. Han gir dem én uke til å vurdere to valg: Enten å selge nok aksjer til Arnfinn så han sitter på 51 %, eller så vil han selge sine aksjer til Horst Jenka. Jens August finner en som er villig til å kjøpe Arnfinns aksjer i konsernet til 20 millioner kroner mer enn Horst Jenka. Samtidig kommer Vanessa hjem fra Los Angeles, og sjekker inn på hotellet. Hun har på seg solbriller og skaut for at ingen skal kjenne henne igjen.
Ingen klarer å fortelle Runa at faren er død og at moren sitter i fengsel. Vanessa er tilbake, og hilser på moren. Med seg fra Los Angeles, har hun en minnepenn som hun gjemmer under jakken. Jens August har også funnet en investor til konsernet, en dame som heter Vera Krag, men hun har dessverre visse betingelser for å gå inn konsernet, blant annet med at de bygger kapselrom, og at byen i byen nedlegges. Jens August og Vera Krag er også iferd med å ha sex, men Jens August klarer det ikke fordi kjemien overhodet ikke er til stede. Både Jens August og Eva mener familien må bruke sine private midler til å kjøpe ut Arnfinn, men Albert mener de ikke har råd til det og bør ønske Vera velkommen som investor. Jens August truer da med å selge aksjene sine til Horst Jenka hvis byen i byen ikke blir noe av. Storm og Pelle forteller Runa at Bea har fått lungebetennelse og at Jan har reist tilbake til India. Vanessa kommer derimot på besøk til Runa på sykehuset, og uten at Runa vet noe, avslører Vanessa at Bea sitter i fengsel for drap på Jan.
Jens August, Eva og Albert tilbyr Arnfinn den samme summen som Horst Jenka for aksjene hans, men siden Arnfinn allerede har en intensjonsavtale med Jenka, sier han at de må høyne budet. Vanessa forteller Måne at hun var sammen med skuespilleren Rock Young, og at hun fant en video på datamaskinen hans som viser at han har sex med en annen, på samme tid som de hadde et forhold. Denne videoen solgte Vanessa til pressen. På et filmsett i USA snakker Rock Young med en dame som har funnet ut at Vanessa er i Oslo. Rock ber henne booke et fly til Oslo.
Runa blir erklært frisk igjen. Vanessa kaster minnepennen med sexvideoen av Rock Young i søpla, men da Måne kom på hotellrommet til Vanessa for å si hei, ser han minnepennen i søpla, og tar den med seg. Albert foreslår at de gir Arnfinn hoteller istedenfor penger. Eva synes det er et godt forslag, men det gjør ikke Jens August. Rock Young sjekker inn på Hotel Cæsar, og finner ut via Monica at Vanessa også bor der. Han oppsøker Vanessa, og forlanger at hun gir ham minnepennen.
Arnfinn er ikke fornøyd med forslaget til Albert og Eva, og kaller inn til forhandlinger hvor han krever mer attraktive hoteller, deriblant Hotel Cæsar Oslo. Jens August blir sint og forlater forhandlingene. Pelle vurderer å flytte ut nå som Bea er i fengsel, og det kun er igjen Runa og Storm. Runa ønsker imidlertid å ha han der, og overtaler han til å bli. Vanessa leter gjennom søpla på hotellet, uten å finne sexvideoen til Rock Young. Han truer henne med å ha sex med moren, for så å legge ut video av det på nettet hvis hun ikke finner den. Måne blir sendt på et forretningsoppdrag til Geiranger av Jens August. På hotellrommet der ser han på videoen av Rock Young som har sex med en annen mann.
Storm og Runa planlegger å reise jorda rundt sammen, nå som hun er frisk. Jens August kontakter også Storm, og ber han om å investere i konsernet, slik at de kan selge ut Arnfinn, men Storm sier han er ferdig med konsernet. Julie begynner å flørte litt med Rock Young i baren, og tar en drink med han. Vanessa ber Monica holde seg unna Rock Young, men Monica får masse kontakt med han. Når Vanessa får høre fra Arnfinn at Monica måtte jobbe overtid for å hjelpe Rock, braser hun inn på hotellrommet hans. Der har Rock sex med en person. Det viser seg at personen Rock Young har sex med, er Julie. Vanessa ber Rock om å slutte å plage henne, og Rock lover henne at han skal reise tilbake til USA uten å ta hevn på henne. Måne kommer også tilbake fra Geiranger, men Albert er ikke særlig glad for at Måne dro, uten å gi beskjed. Runa drar til fengselet for å besøke Bea. Jens August får Julie til å prøve å overtale Storm til å kjøpe Arnfinns aksjer sammen med Julie, slik at de tre vil få et rent flertall. Samtidig gir Arnfinn Storm et tilbud om å starte Lycke-Hoteller med han. Senere innkaller Arnfinn til forhandlinger hvor Storm avslører Jens August sin plan for alle aksjonærene, og at han ønsker å starte opp med Arnfinn.
Eva og Albert er rasende på Jens August for at han har gått bak rygge deres, og Albert lover krig mot Jens August. Samtidig signerer Arnfinn kontrakten som gir han en stor del av konsernets hoteller. Måne oppdaget at Rock Young hadde sex med gutter på videoene som han tok, og går til Rock med minnepennen. Rock innrømmer for Måne at han er homofil, og at han ikke tør å komme ut i frykt for karrieren. Rock mener Måne bør gjøre det samme, men han velger imidlertid å komme ut av skapet foran Eva og Albert. Måne valgte å holde dette skjult en god stund. Da han var sammen med Stellan Falck, sa Stellan til Måne at Måne måtte fortelle Juni at han var homofil, fordi det hadde Stellan gjort. Måne hadde tenkt til å si det til Juni, men da han får vite at han og Juni skal spise middag hos Jens August og Eva, velger Måne å ikke si det, og Stellan valgte å gjøre det slutt med Måne, og forlot hotellet.
Albert greier ikke å si noe fornuftig når Måne kommer ut av skapet, noe som gjør Måne opprørt. Når han sier det til Jens August får han et likegyldig svar. Runa og Storm ha kosekveld, men de blir avbrutt av Arnfinn som krever at Storm leverer noen papirer. Jens August ønsker å få på plass en investor, mens Albert og Eva mener de burde få på plass en konsernsjef først, slik at investoren ikke stemmer på Jens August. Jens August foreslår for Måne at Julie investerer i konsernet. Samtidig støtter Eva Albert som ny konsernsjef. Storm har nesten ikke tid til å være med Runa fordi han må jobbe så mye.Når Storm kommer innom hotellet for å hente noen papirer, blir han kalt for sviker av både Jens August og Måne. Jens August ringer Julie, som kommer fra Paris. Hun er fortsatt interessert i å investere i konsernet. Jens August bruker Måne og Julie til å få Albert og Eva interessert i Julie som investor. Eva synes det er en god idé, mens Jens August later som han ikke synes noe om idéen. Arnfinn og Storm har møte med en kjent designer. Han har opprinnelig en avtale med Anker-Hansen-konsernet, men Arnfinn klarer til slutt og overtale han til å ta jobben med å skape en ny profil på de 124 hotellene de har overtatt fra Anker-Hansen-konsernet til Lycke Hotels i stedet. Runa og Vanessa er på byen sammen. Runa danser med en mann og kysser ham.
Runa forteller Storm at hun var utro kvelden før, og Storm tilgir henne for kysset. Monica sliter med å finne møtelokale til et møte hun skal ha med designere til butikken sin. Eva godtar at hun låner styrerommet, men når hun kommer opp dit, blir hun jaget vekk av Jens August. Monica lover Arnfinn å ta hevn på Jens August. Eva prøver å overtale Julie til å investere i konsernet. Men etter å ha snakket med Albert er ikke lenger Eva utelukkende positiv til at Julie skal investere i konsernet. Arnfinn og Storm holder pressekonferanse for å presentere den nye designeren. Jens August blir sint når han finner ut at den nye designeren opprinnelig hadde en avtale med dem, og sender Måne dit for å sabotere pressekonferansen. Måne hisser opp designeren slik at han ender opp med å slå Måne i magen. Storm blir sint, og varsler Albert, som blir sint på Måne. Både Eva og Albert er mer positiv til at Julie skal investere i konsernet. Julie er også interessert, og avtalen er mer eller mindre klar. Jens August later som han er skeptisk. Eva og Albert ønsker derimot ikke at hun får kjøpe mer enn 20 av de 26,5 prosentene som er tilgjengelige etter Arnfinn. Det gjør at Julie og Jens August ikke alene får rent flertall. Jens Augusts plan B er at Måne, som snart har bursdag, skal ønske seg aksjer av faren sin til bursdagen sin.